internet vaartha 194 Views
హైదరాబాద్‌ : ఎయిర్‌టెల్‌ సంస్థ ఛైర్మన్‌, వ్యవస్థాపకులు సునీభారతి మిట్టల్‌కు హార్వార్డ్‌ బిజినెస్‌ స్కూలు పూర్వ విద్యార్ధి లక్ష్యసాధన అవార్డును పొందారు. 1968నుంచి బిజినెస్‌ స్కూల్‌ పూర్వ విద్యార్థులకు తమతమ విజయలక్ష్యాల ఆధారంగా అవార్డులు అందిస్తోంది. హార్వార్డ్‌ బిజినెస్‌ స్కూల్‌లో చదివి తతమతమ సంస్థల అభివృద్ధికి చేసిన సేవలకు గుర్తింపుగా ఈఅవార్డు అందిస్తు న్నది. హార్వార్డ్‌ సలహాదారుల బోర్డులో కూడా మిట్టల్‌కొనసాగారు. అంతర్జాతీయ వాణిజ్యమండలి ఛైర్మన్‌గాను, భారతప్రధాని ట్రేడ్‌ అండ్‌ ఇండస్ట్రీ ఛైర్మన్‌గాను, ప్రపంచ ఆర్థికవేదిక టెలికాం స్టీరింగ్‌ కమిటీ, అంతర్జాతీయ బిజినెస్‌ కౌన్సిల్‌కు సభ్యులుగాను వ్యవహరి స్తున్నారు. అంతేకాకుండా పద్మభూషణ్‌ అవార్డు కూడా పొందారు. 2011లో ఇన్‌సీడ్‌ బిజినెస్‌ లీడర్‌ అవార్డు పొందారు. మిట్టల్‌ 2008లో జిఎస్‌ఎం అసోసియేషన్‌ ఛైర్మన్‌ అవార్డును కూడా పొందారు. తాజాగా హార్వర్డ్‌ బిజినెస్‌స్కూలు పూర్వవిద్యార్థులకిచ్చే ప్రతిష్టాత్మక అల్యుమినీ అవార్డును పొందారు.